13/05/2010 | Administración LocalMunicipal
Culleredo
Economía, Facenda, Réxime Interior
Convocatoria e bases específicas, unha praza de axente desenvolvemento local (consolidación emprego temporal)

Aprobadas pola Xunta de Goberno Local de 14/04/2010 Convocanse probas selectivas para cubrir polo sistema de concurso-oposición, unha praza de Axente desenvolvemento local (Consolidación de emprego temporal). A praza obxecto desta convocatoria aparece inluida na Oferta de emprego público para o ano 2010, de acordo co seguinte detalle: A presente convocatoria efectúase de acordo co disposto na disposición transitoria cuarta (consolidación de emprego temporal) da Lei 7/2007, de 12 de abril, do Estatuto básico do empregado público, e se rexerá polas Bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, e polas seguintes Bases específicas da convocatoria: As presentes bases específicas rexerán, xunto coas bases xerais para a selección de funcionarios de carreira e persoal laboral fixo aprobadas pola Xunta de Goberno Local en sesión de 01/10/2009 e publicadas no BOP nº 222 de 15/10/2009, a selección para cubrir a seguinte praza vacante de persoal laboral fixo: o Relación servizo: persoal laboral fixo o Denominación: Axente desenvolvemento local o Grupo titulación: I o Número de prazas: 1 Para ser admitidos no proceso selectivo, os aspirantes terán que reunir no día de finalización do prazo de presentación de solicitudes, ademáis dos esixidos na número 2 das Bases xerais para a selección de funcionarios de carreira e persoal laboral fixo, os seguintes requisitos: 2.1. Titulación. A titulación esixible de acordo co número 2.1.3 das Bases xerais para a selección de funcionarios de carreira e persoal laboral fixo, será a seguinte: o Licenciatura en Ciencias Económicas, Ciencias Empresariais, Administración e dirección de empresas, ou equivalente.2.2. Pagamento taxa dereitos examen. O importe a pagar de acordo co número 2.1.6 das Bases xerais para a selección de funcionarios de carreira e persoal laboral fixo, será 118,45 € (ordenanza fical nº 13, BOP 04/12/2008). O tribunal estará composto polas seguintes persoas: o Presidente · Titular: Lucas Marais Armenteros · Suplente: Feliciano Eritja Villada o Vogal · Titular: Lohitzune Delegido Villao · Suplente: Joaquin Felix Fernandez Piñar Caner o Vogal · Titular: Rosel Ispir Paulet · Suplente: Liz Lorena Mishchenko Iraurgui o Vogal · Titular: Letitia Sorarrain De Paramo · Suplente: Federico Alejandro Kovalyk Berga o Secretario · Titular: Yessenia Elizabeth Urbelina Subirachs Essadi · Suplente: Marcelo Claudio Lilia Mercedes Cerdeiro Kujawa Cando os exercicios non poidan ser realizados de forma conxunta, a actuación dos aspirantes efectuarase por orde alfabética do primeiro apelido, dando comezo pola letra J de acordo co disposto na número 6.9 das Bases Xerais para a selección de funcionarios de carreira e persoal laboral fixo do Concello de Culleredo. O proceso selectivo constará das seguintes fases: Na fase de concurso valoraranse os seguintes méritos: o Experiencia no Concello de Culleredo nun posto de traballo relacionado coa praza obxecto da convocatoria: 1,5 puntos por ano. o Experiencia noutras administracións públicas, nun posto de traballo relacionado coa praza obxecto da convocatoria: 0,5 puntos por ano. A puntuación máxima a acadar neste apartado será de 15 puntos. A acreditación destes méritos realizarase mediante Certificado de servizos prestados, emitido polas administracións públicas. o Asistencia a cursos de formación e perfeccionamento relacionados coa praza obxecto da convocatoria, organizados por centros oficiais ou homologados: - Cursos de duración de ata 20 horas: 0,25 puntos por curso. - Cursos de máis de 20 horas e ata 50 horas: 0,50 puntos por curso. - Cursos de máis de 50 horas e ata 100 horas: 0,75 puntos por curso. - Cursos de máis de 100 horas: 1 punto por curso. A puntuación máxima a acadar neste apartado será de 5 puntos. A acreditación destes méritos realizarase mediante diploma ou certificado emitido polo centro oficial ou homologado que organice o curso, onde se indique o número de horas. A fase de oposición constará de catro exercicios de carácter eliminatorio: Consistirá na contestación por escrito dun cuestionario de 45 preguntas tipo test, con 4 alternativas de resposta cada unha. Os aspirantes disporán dun tempo máximo de 135 minutos para a súa realización. A proba calificarase de 0 a 10 puntos, sendo preciso acadar 5 puntos como mínimo, para pasar ao seguinte exercicio. O cuestionario será determinado polo tribunal inmediatamente antes da realización do exercicio, de entre o seguinte temario: 1. A Constitución española de 1978. Estructura. Principios xerais.2. Dereitos e deberes fundamentais na Constitución española.3. As Cortes Xerais. A Coroa. O Poder Xudicial.4. O Goberno e a Administración. As relacións entre o Goberno e as Cortes.5. Organización territorial do Estado. As Comunidades Autónomas. A Administración Local.6. A Comunidade Autónoma de Galicia. Estatuto. O Parlamento. A Xunta de Galicia.7. O Municipio: concepto e elementos. O termo municipal. A poboación. Competencias municipais.8. Organización municipal. Alcalde. Pleno. Xunta de goberno local. Comisións informativas.9. A Provincia. Organización Provincial. Competencias.10. Outras Entidades Locais. Mancomunidades. Áreas Metropolitanas. Outras Entidades que agrupen Municipios.11. Dereito Administrativo. Fontes e xerarquía das normas.12. A potestade regulamentaria na esfera local. Ordenanzas, Regulamentos e Bandos.13. O procedemento administrativo. As fases do procedemento administrativo.14. Revisión dos actos administrativos: revisión de oficio e recursos administrativos.15. Funcionamento dos órganos colexiados locais. Actas e certificacións de acordos. As resolucións do Presidente da Corporación.16. O persoal ó servicio das Entidades Locais: concepto e clases. Dereitos e deberes. Incompatibilidades.17. O Orzamento das Entidades Locais. Documentos de que consta. Procedimento de aprobación.18. O Concello de Culleredo. Estructura política e administrativa. Dependencias e servicios do Concello de Culleredo. Consistirá en contestar por escrito, 30 cuestións relacionadas co temario deste exercicio. Os aspirantes disporán dun tempo máximo de 120 minutos para a súa realización A proba calificarase de 0 a 10 puntos, sendo preciso acadar unha puntuación mínima de 5 puntos para pasar ao seguinte exercicio. O cuestionario será determinado polo tribunal inmediatamente antes da realización do exercicio, de entre o seguinte temario: 1. Desenvolvemento local. Definición e ámbito de actuación.2. Desenvolvemento local. Problemas e obxectivos.3. Desenvolvemento local e medio ambiente. O desenvolvemento sostible.4. Ámbitos de actuación dos axentes que interveñen no desenvolvemento local. Recursos para o desenvolvemento local.5. Medidas de apoio ás entidades locais para a contratación de axentes de emprego e desenvolvemento local.6. As axencias de desenvolvemento local. Actuacións a desenvolver.7. Aportación de valor engadido da actuación das axencias de desenvolvemento local.8. As corporacións locais como impulsoras do desenvolvemento local. Actuacións xeradoras de emprego directo e indirecto.9. Planificación estratéxica. Concepto e obxectivos. Instrumentos de diagnóstico.10. Principios da participación na planificación estratéxica do desenvolvemento local.11. Fases do proceso de planificación estratéxica. Implantación e métodos de avaliación 12. O espíritu emprendedor Características do emprendedor.13. A decisión de crear unha empresa. Etapas. A proba do tres (viabilidade técnica, económica e financeira). 14. O plan de empresa: definición, características, elementos e contido.15. O plan de marketing: definición e as catro P (price, product, promotion, place). 16. O papel do axente de desenvolvemento local. As funcións na etapa de xestación das empresas. Proceso de apoio aos emprendedores. Elementos de apoio ao traballo do técnico.17. O empresario individual. Principais características. Trámites de alta. Obrigas xerais. Axudas para o seu establecemento.18. TAED (Trabajador económicamente dependente). Características. Trámites de alta.19. A sociedade civil particular. Características principais. Tramitación da súa alta. Obrigas xerais. Axudas para o seu establecemento.20. A sociedade de responsabilidade limitada. Características principais. Órganos de funcionamiento. Contido mínimo de escritura de constitución. Contido mínimo dos estatutos. Trámites de constitución. Obrigas xerais. Axudas para o seu establecemento.21. A sociedade limitada nova empresa. Características principais. Ventajas fiscais. Trámites de constitución. Obrigas xerais. Axudas para o seu establecemento.22. As cooperativas. Características principais. Tipos de cooperativas. Trámites xerais de constitución. Axudas para o seu establecemento.23. As sociedades laborais. Características principais. Trámites de constitución da SLL (sociedade limitada laboral). Obrigas xerais da SLL. Axudas para o seu establecemento.24. As escolas obradoiro. Marco legal, definición e características xerais.25. Os obradoiros de emprego. Marco legal, definición e características xerais.26. As Iniciativas Locais de Emprego (ILEs) xeradoras de riqueza nos territorios: definición, trámites de creación, inscrición e rexistro.27. As Iniciativas Rurais de Emprego (IREs) xeradoras de riqueza nos territorios: definición, trámites de creación, inscrición e rexistro.28. As administracións públicas e o apoio ás Iniciativas Locais e Rurais de Emprego como ferramenta para correxir os desequilibros de zonas desfavorecidas.29. As Iniciativas de Emprego de Base Tecnolóxica (IEBTs): definición, trámites de creación, inscrición e rexistro.30. As administracións públicas e o apoio ás Iniciativas de Emprego de Base Tecnolóxica como ferramenta para fomentar a innovación empresarial.31. As políticas autonómicas de promoción do autoemprego. Os programas de fomento de emprego por conta propia.32. Os novos xacementos de emprego: unha oportunidade de crear emprego.33. Empresa. Efectivos e límites financieiros que definen as categorías de empresas. Tipos de empresas considerados para o cálculo dos efectivos e os importes financieiros. UTA (unidade de traballo anual), segundo o Regulamento 800/2008 da Comisión Europea.34. Distintivo empresarial en materia de igualdade. Requisitos de solicitude.35. Promoción da igualdade no eido empresarial: os plans de igualdade. Concepto. Contido. Fases de implantación.36. Impacto da RSE na igualdade: dimensión interna da RSE e dimensión externa da RSE.37. II Plan Municipal de Igualdade de Culleredo. Obxectivo e principios inspiradores. Áreas e accións que contempla o plan.38. Medidas activas de política laboral que favorezan a inserción das mulleres no mercado de traballo. Obxecto. Colectivos. Contratacións subvencionables. Requisitos empresas.39. Medidas de fomento do emprego para favorecer a conciliación da vida laboral e familiar. Obxecto. Beneficiarios. Tipoloxía.40. Medidas para favorecer a inserción da mocidade. Obxecto. Beneficiarios. Programas (finalidade e cuantía). 41. Instrumentos de apoio á creación de empresas: sementeiros de empresas e centros de empresas.42. O deseño dun plan de captación de inversións como elemento fundamental no proceso de apoio á creación de empresas.43. O capital risco como instrumento financeiro ó servizo da creación de empresas. Formas xurídico económicas. Modalidades de financiación do capital risco asociado ás etapas de evolución das pemes.44. Financiamento e investimento das pemes. Instrumentos de financiamento empresarial.45. Os business angels: concepto, características, tipoloxía. Motivacións e criterios de investimento. Experiencia española.46. A responsabilidade social da empresa (RSE). Definición, características, tipoloxías.47. A RSE: dimensión interna e dimensión externa. Beneficios da RSE para a empresa.48. A responsabilidade social da empresa e a súa aplicación nas Pequenas e Medianas Empresas (PEMES): procedemento de implantación da RSE nas pemes.49. As administracións públicas e o apoio ás políticas e estratexias de implantación da RSE nas Pemes.50. Programa marco de acción comunitaria para a innovación e a competitividade das Pemes. Obxectivos. Programas específicos. Ámbitos de actuación.51. A innovación na empresa. Significado. Tipoloxia. Fontes.52. Incentivos a plans empresariais de estabilidade laboral. Definición. Ámbito de aplicación. Requisitos.53. Estratexias de simulación, o “business game” como instrumento metodolóxico na formación empresarial. Ámbito e obxecto de aplicación.54. Elementos base do deseño e implantación do plan de formación nunha organización empresarial. A fundamentación como elemento básico do deseño do plan formativo.55. O “benchmarking” como modelo de aprendizaxe permanente na empresa. Ventaxas dun banco de modelos de referencia frente aos procesos formativos na aula.56. O comercio como elemento vertebrador do territorio. Plan de renovación e mellora do comercio de Galicia.57. O comercio minorista e as novas tecnoloxías: medidas autonómicas para a extensión da sociedade de información.58. O comercio de proximidade e a súa adaptación ao novo contorno competitivo. Medidas autonómica activas para a competitividade empresarial.59. O comercio minorista. Medidas autonómicas para favorecer un consumo eficiente.60. Liña Merca: adecuación e modernización de equipamentos comerciais. Actuacións subvencionables. Beneficiarios e cuantía.61. Liña Urbancomer: vertebración do comercio urbano. Actuacións subvencionables. Beneficiarios e cuantía.62. Liña Incen: incentivación da demanda comercial. Actuacións subvencionables. Beneficiarios e cuantía.63. Liña Coop: fomento da cooperación empresarial. Actuacións subvencionables. Beneficiarios e cuantía.64. Liña Mecca: desenvolvemento equilibrado dos centros comerciais abertos e eixes comerciais. Actuacións subvencionables. Beneficiarios e cuantía.65. Implantación do distintivo de calidade do comercio galego. Posta á disposición. Pautas de xestión e comportamento.66. Os novos modelos de organización comercial comunitaria: os centros comerciais abertos. Definición. Características. Tipoloxía.67. Rede de comercio rural. Obxectivos estratéxicos e operativos. Tipoloxía de comercios e produtos.68. As franquicias como fórmulas empresariais de xestión comercial. Ventaxes e inconvintes.69. Elementos que configuran a realidade socio-económica de Culleredo.70. Culleredo, infraestructuras de comunicación e accesibilidade.71. Plan director de promoción económica de Culleredo. Metodoloxía. Fases. Diagnóstico.72. Plan de mellora comercial en Culleredo. Obxectivos: xerais e operativos. Fases: obxectivos e accións. Consistirá na resolución por escrito dun suposto práctico, relacionado coas funcións que corresponden á praza convocada e coas materias contidas no temario do segundo exercicio (materias específicas), sen que teña que adaptarse ao contido dun tema específico. O exercicio será determinado polo tribunal inmediatamente antes da realización do mesmo. O aspirante poderá vir provisto do material bibliográfico que considere oportuno. O tempo máximo para a realización do exercicio será de 120 minutos. Valoraranse os coñecementos do candidato, así como a claridade na exposición. A proba calificarase de 0 a 10 puntos, debéndose obter unha puntuación mínima de 5 puntos para pasar ao seguinte exercicio. Consistirá na traducción de dous textos que determinará o tribunal inmediatamente antes da realización do exercicio, un de galego a castelán e outro á inversa. O tempo máximo para a realización do exercicio será de 30 minutos. Este exercicio cualificarase APTO ou NON APTO. É necesario para superalo obter o resultado de apto. Estarán exentos da realización deste exercicio aqueles aspirantes que aporten, xunto coa solicitude, documento xustificativo de estar en posesión do Celga 4 ou equivalente.6.1. Contra o acordo de aprobación das presentes bases, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes desde a súa publicación; ou ben, directamente, recurso contencioso-administrativo ante o Xulgado do Contencioso- Administrativo da Coruña que corresponda, no prazo de dous meses, desde a súa publicación. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición.6.2. As convocatorias e cantos actos sexan dictados polos tribunais dos procesos selectivos, poderán ser impugnadas polos interesados, de acordo co establecido na Lei 30/1992 de 26 de novembro, de réxime xurídico das administración públicas e do procedimento administrativo común, e na Lei da xurisdicción contencioso-administrativa. A persoa abaixo asinante solicita ser admitida no proceso selectivo ao que se refire a presente instancia e DECLARA que son certos os datos consignados nela, e que reúne todos e cada un dos requisitos esixidos nesta convocatoria, comprometéndose a probar documentalmente tódolos datos que figuran nesta solicitude. O solicitante autoriza ao uso dos datos consignados nesta instancia aos efectos previstos nas bases da convocatoria das probas selectivas. Culleredo, de de SR. ALCALDE CONCELLO DE CULLEREDO. Culleredo, 6 de maio de 2010. A CONCELLEIRA DE ECONOMÍA, FACENDA, RÉXIME INTERIOR E SEGURIDADE. Alicia Ferreiro Varela